**ANUNȚ**

 **INSTITUTUL DE URGENŢĂ PENTRU BOLI CARDIOVASCULARE PROF. DR. C.C. ILIESCU** București, organizează concurs, în conformitate cu prevederile Ordinului Ministerului Sănătăţii nr. 166/2023, pentru ocuparea pe perioadă nedeterminată a următoarelor funcții contractuale de execuție vacante, după cum urmează:

**⚫ 1 post normă întreagă medic specialist specialitatea anestezie şi terapie intensivă în cadrul Secţiei Clinice ATI I.**

**⚫ 1 post normă întreagă medic specialist specialitatea chirurgie cardiovasculară în cadrul Secţiei Clinice Chirurgie Cardiovasculară I .**

 Poate ocupa un post vacant sau temporar vacant persoana care îndeplinește condiţiile prevăzute de Legea nr. 53/2003- Codul muncii, republicată, cu modificările ulterioare, și cerințele specifice prevăzute la art. 542 alin. (1) si (2) din Ordonanța de urgență a Guvernului nr. 59/2019 privind Codul administrativ, cu modificările și completările ulterioare:

1. are cetățenie română sau cetațenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
2. cunoaşte limba română, scris şi vorbit;
3. are capacitate de muncă in conformitate cu prevederile Legii nr. 53/2003 – Codul muncii, republicată, cu modificările şi completările ulterioare;
4. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
5. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
6. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, , infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
7. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
8. nu a comis infracţiunile prevăzute la art.1 alin (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. (h).

 **Condițiile specifice necesare :**

* absolvenţi a unei facultăţi de medicină şi farmacie, cu diplomă de licenţă în specialitatea în care se publică postul;
* certificat de confirmare a gradului profesional în specialitatea în care se publică postul;

 Înscrierile se fac în termen de 10 zile lucrătoare de la data afișării anunțului la sediul **INSTITUTUL DE URGENŢĂ PENTRU BOLI CARDIOVASCULARE PROF. DR. C.C. ILIESCU** București, la Serviciul RUNOS, pe baza dosarului de înscriere care va conține următoarele documente:

**Dosarul de înscriere la concurs va cuprinde următoarele documente:**

1. **Formularul de înscriere la concurs prevăzut în anexa 2 la Hotărârea Guv. Nr. 1336/2022;**
2. **Copia de pe diploma de licență și certificatul de specialist sau primar pentru medici, medici stomatologi, farmacişti și, respectiv, adeverință de confirmare în gradul profesional pentru biologi, biochimiști sau chimiști;**
3. **Copie a cerificatului de membru al organizației profesionale cu viza pe anul în curs;**
4. **Dovada/ înscrisul din care să rezulte că nu i-a fost aplicată una dintre sancțiunile prevăzute la art. 455 alin(1) lit. e) sau f), la art.541 alin. (1) lit d) sau e), respective la art 628 alin (1) lit d) sau e)din Legea nr.95/2006 privind reforma în domeniul sănătății, republicată, cu modificările și completările ulterioare, ori cele de la art 39 alin (1) lit. c) sau d) din Legea nr 460/2003 privind exercitatrea profesiunilor de biochimist, biolog și chimist, înființarea, organizarea și funcționarea Ordinului Biochimiștilor, Biologilor și Chimiștilor în sistemul sanitar din România;**
5. **Acte doveditoare pentru calcularea punctajului prevăzut în anexa 3 la Ordin;**
6. **Certificat de cazier judiciar sau, după caz, extrasul de pe cazierul judiciar;**
7. **Certificatul de integritate comportamentală din care să reiasă că nu s-au comis infracțiuni prevăzute la art 1 alin(2) din Legea nr 118/2019 privind Registrul national automatizat cu privire la persoanele care au comis infracțiuni sexuale, de exploatare a unor persoane sau asupra minorilor , precum și completarea Legii nr 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau private a cărei activitate presupune contactul direct cu copii, persoane în vârstă, personae cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;**
8. **Adeverință medicală care să ateste starea de sănătate corespunzătoare, eliberată de către medical de familie al candidatului sau de către unitățile sanitare abilitate cu cel mult 6 luni anterior demarării concursului;**
9. **Copia actului de identitate sau orice alt document care atestă identitatea, potrivit legii, aflat în termen de valabilitate;**
10. **Copia certificatului de căsătorie sau a altui document prin care s-a realizat schimbarea de nume, după caz;**
11. **Curriculum vitae, model comun European.**

**Documentele prevăzute la alin (2) lit. d) și f) sunt valabile trei luni și se depun la dosar în termen de valabilitate.** Adeverinţa care atestă starea de sănătate conţine, în clar, numărul, data, numele emitentului și calitatea acestuia, in formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

Copiile de pe actele prevăzute la alin. (1) lit. B-E, precum și copia certificatului de încadrare într-un grad de handicap prevazut la alin. (3) se prezintă însoțite de documentele originale, care se certifică cu mențiunea “conform cu originalul” de către secretarul comisiei de concurs.

**Concursul se va organiza conform calendarului următor:**

**⚫28.02.2024–PUBLICARE ANUNȚ**

**⚫29.02.2024 – 13.03.2024 DEPUNERE DOSARE ( serviciul RUNOS, în intervalul orar 8-14)**

**⚫14.03.2024, ORA 14.00 – VERIFICARE DOSARE ȘI AFIȘAREA LISTEI CU CELE ADMISE ȘI RESPINSE**

**⚫15.03.2024, ORA 14.00 – DEPUNEREA CONTESTAȚIILOR**

**⚫18.03.2024, ORA 14.00 – SOLUȚIONAREA CONSTESTAȚIILOR ȘI AFIȘAREA REZULTATELOR**

**⚫21.03.2024, ORA 10.00 – SUSȚINEREA PROBEI SCRISE**

**⚫22.03.2024, ORA 15.00 – AFIȘAREA REZULTATELOR**

**⚫25.03.2024 – DEPUNEREA CONTESTAȚIILOR ( în intervalul orar 8-14)**

**⚫25.05.2024 – SOLUȚIONAREA CONTESTAȚIILOR ȘI AFIȘAREA REZULTATELOR FINALE LA PROBA SCRISĂ (ora 15)**

**⚫26.03.2024, ORA 10.00 – SUSȚINEREA PROBĂ CLINICĂ/PRACTICĂ**

**⚫27.03.2024, ORA 14.00 - AFIȘAREA REZULTATELOR**

**⚫28.03.2024 – DEPUNEREA CONTESTAȚIILOR ( în intervalul orar 8-14)**

**⚫28.03.2024, SOLUȚIONAREA CONTESTAȚIILOR ȘI AFIȘAREA REZULTATELOR FINALE LA PROBA CLINICA/PRACTICA (ora 15)**

**⚫29.03.2024, ORA 14.00 – AFIȘAREA REZULTATELOR FINALE**

**Dosarele de concurs se depun la Serviciul resurse umane.**

**Relaţii suplimentare** se pot obţine la sediul institutului din Şoseaua Fundeni nr. 258, sector 2, Bucureşti sau la tel. 0314251519, Serviciul resurse umane.

**MANAGER,**

 **Dr. Gheorghe Ceauşu**

 **ȘEF SERVICIU RUNOS**

 **Ec. Steluţa Stan**